Държавен вестник, бр. 11, 2012 г., стр. 21

БРОЙ  11	
Д Ъ Р Ж А В Е Н  В Е С Т Н И К 	
СТР.  21  
Чл. 2. (1) Всяка дейност по опазване и 
представяне на културните ценности се 
документира, като създадените документи 
формират:
1. Националния документален архив на 
НИНКН – за декларирани недвижими обекти 
и недвижими културни ценности, както и за 
обекти, свързани с българската история и 
култура извън територията на страната;
2. научен архив към съответния музей – за 
движимите културни ценности.
(2) Архивите по ал. 1 са постоянно по­
пълваща се съвкупност от систематизирани 
документи, отразяващи етапите в процеса на 
изпълнението на дейностите по проучването, 
опазването и представянето на културните 
ценности независимо от времето, начина 
и мястото на създаването на документите, 
както и от вида на носителя им.
(3) Националният документален архив на 
НИНКН и научните архиви на музеите са 
съставна част от Националния архивен фонд.
(4) Методическото ръководство при работа 
с документите на НДА на НИНКН и научните 
архиви на музеите се осъществява от Държав­
на агенция „Архиви“ и нейните структури.
Чл. 3. Когато дейността по опазването на 
обекти на културното наследство се извършва 
от експерти – външни лица, те са длъжни 
да предоставят безвъзмездно екземпляр от 
изготвените в процеса на работа документи 
и документации в НДА на НИНКН или на 
съответния музей.
Чл. 4. Националният институт за недвижи­
мото културно наследство оказва методическа 
помощ на общинските администрации при 
изпълнение на дейностите по създаването, 
съдържанието, поддържането, съхраняването 
и използването на местни архиви за недви­
жимите културни ценности за декларирани 
недвижими обекти и недвижими културни 
ценности. 
Чл. 5. Националният институт за недвижи­
мото културно наследство създава и поддържа 
автоматизирана информационна система за 
недвижимото културно наследство.
Г л а в а  в т о р а
НАЦИОНАЛЕН ДОКУМЕНТАЛЕН 
АРХИВ НА НИНКН
Раздел I
Създаване и съдържание на НДА
Чл. 6. (1) Националният документален 
архив на НИНКН се създава за осигуряване 
с документална информация на дейностите, 
свързани с управление и опазване на недви­
жимото културно наследство.
(2) Националният документален архив е 
структурно звено на НИНКН, което осъщест­
вява подбор, комплектуване, обработване, 
съхраняване на документи и ги предоставя 
за публично използване.
Чл. 7. (1) Националният документален 
архив съдържа документи за декларирани 
недвижими обекти и недвижими културни 
ценности, както и за обекти, свързани с 
българската история и култура извън ней­
ната територия. 
(2) Националният документален архив 
съдържа:
1. оригинали на документите от публич­
ния регистър на издадените декларационни 
актове и на актовете за прекратяване на 
временния режим;
2. оригинали на актове на органите за 
предоставяне на статут на недвижими кул­
турни ценности, вписани в Националния 
регистър на недвижимите културни ценности; 
3. досиета на недвижимите културни 
ценности, включващи и техническата до­
кументация за обектите;
4. протоколи от заседанията на Експерт­
ния съвет на НИНКН; 
5. протоколи от заседанията на Спе­
циализирания експертен съвет по опаз­
ване на недвижимите културни ценности 
(СЕСОНКЦ) по чл. 64, ал. 2 ЗКН;
6. протоколи от комисии по чл. 57, ал. 4, 
чл. 73, ал. 1 и 2, чл. 83а, ал. 2 и 3, чл. 158а, 
чл. 159, ал. 2, чл. 160, ал. 3 ЗКН, становища 
и заповеди по чл. 74, ал. 1 и чл. 83а, ал. 4 
ЗКН и други протоколи на комисии и работни 
групи, назначени със заповед на министъра 
на културата или директора на НИНКН;
7. нормативни актове в областта на опаз­
ването на недвижимото културно наследство;
8. други документи, свързани с опазването 
на недвижимите културни ценности – науч­
но мотивирани предложения, научни теми, 
директивни планове – концепции, програми, 
опорни планове и териториалноустройстве­
ни схеми, копия от планове за застрояване 
и регулационни планове, инвестиционни 
проекти, архивни планове и кадастри, фо­
тотека, видеотека, документи, създадени в 
електронен формат, и др. 
Чл. 8. (1) Всички съхранявани в НДА 
документи подлежат на регистриране. 
(2) Регистрирането на различните видове 
документи се извършва в отделни инвентар­
ни книги за различните видове документи.
(3) В инвентарните книги документите се 
вписват по реда на предаването им в НДА.
(4) Всяка инвентарна книга получава 
пореден номер от 1 до безкрайност.
Чл. 9. Инвентарните книги за различните 
видове документи съдържат следните данни: